**NAŠA PLANETA, NAŠA MAJKA**

 Rodila sam se iz iskri svjetlosti i života, s osmjehom na licu i raširenim rukama boje zemlje, kako bih prigrlila sve one koje su me na rođenju dočekali. Moje odrastanje prate prekrasni zvuci indijanske flaute i ptičiji pjev koji mi miluje lice i odzvanja svemirom, šireći tako harmoniju i donoseći spokoj svim svjetovima koji se nalaze u meni. S dječijom radoznalošću polahko otvaram jedno po jedno oko i otkrivam svijet oko sebe. Rastu i razvijaju se moje šume, moja pluća, koja poklanjam ljudima da bi mogli udisati čist i zdrav zrak. Brzo sazrijevam i postajem tinejdžer pa mi na licu izađe pokoji prištić u obliku vulkana kroz koji se izlije sav višak moje snage i energije. Planinski vijenci prekriveni snijegom i okruženi šumom najljepši je nakit koji sam mogla dobiti na dar a on je brzo privukao moje prve iskrene prijatelje-Indijance. Odmah tu u podnožju, sagradiše prelijepe kožne tipije iz kojih se visoko dizao dim njihovih toplih ognjišta. Divni su to ljudi. Za njih sam uvijek bila ''majka zemlja'' i sve što sam iznjedrila mnogo su cijenili.
 Za druge to ne mogu reći, jer dok su Indijanci na zapadnom dijelu moga ''lica'', još neotkrivenog ''Novog svijeta'', život i priroda netaknuti bili, na drugom dijelu Evropa što se zove, ljudi posjekoše šume i sagradiše gusto naseljene gradove. Nema više drveća ni mjesta, ni mira da se čuje otvaranje listova u proljeće ili drhtaj krilaca kukaca. Oni ne misle na mene! Bacaju svoj otpad gdje god stignu i tako mi ''pljuju'' u lice. Bez imalo samilosti uništavaju moje okeane i život u njima vršeći nuklearne probe. Njihova okrutnost je neopisiva! Bezbrižno putuju avionom dok se krče i gore brazilske šume. Ti požari su živa rana na mom licu i mnogo me boli. Bol je toliko neizdrživa i zbog nje gorko plačem. Uništiše moja pluća, naša zajednička pluća, a sagradiše fabrike kroz čije visoke dimnjake kulja otrovni dim.
 Oooooo neljudi!!!! Poremetili ste harmoniju prirode svojim nemarom. Od vaših tehničkih napredaka, električne energije i interneta dobila sam glavobolju koja ne prestaje. Imam vrtoglavice od tornada koji nazaustavljivo ruše i uništavaju sve pred sobom a ljudi i dalje ruše i grade.
 Dosta mi je!!!!!!! Poštedjet ću samo one čija se molitva upravo čuje. A sad, cunamijem koji će vas potopiti i najvoljenije odnijeti i uništiti, osjetite moju utrobu koja se od boli zatresla. Nigdje nećete biti sigurni, ni na kopnu ni u zraku. ''Prizemljit'' ću ja vas kad se najmanje nadate.
Boli vas znam, mnogo vas boli ali drugačije nećete shvatiti. Oooo ljudi!!!! I ja imam pravo na osvetu! Došlo je moje vrijeme. Moja će se osveta zvati ''COVID-19''. Nećete ni primjetiti kako ću vam je preko slijepih miševa poslati a tada će biti kasno. Virus će se brzo svugdje proširiti i to će za vas udarne vijesti biti. Svi ćete bijele rukavice nositi i temperaturu mjeriti, mnogi će umrijeti i ovaj svijet napustiti. Nasreću vašu, brzo ćete lekciju naučiti i svoj život popraviti pa i na mene i moja upozorenja pažnju obratiti. Hvala vam dragi ljudi na tome, jer ću ja zbog toga ozdraviti, bijele rukavice skinuti, drveće će ponovo narasti i sretan život na zemlji s mnoštvom veselih leptira ponovo